Popiežiaus vardas

Popiežiaus vardas, arba popiežinis vardas () – popiežiaus, konklavoje išrinkto Kardinolų kolegijos, pasirinktas regalinis vardas. Po balsavimo Kardinolų kolegijos dekanas išrinktojo lotyniškai paklausia: „Ar sutinkate su savo kanonišku išrinkimu aukščiausiuoju pontifiku?“ ().Thomas J. Reese SJ, Inside the Vatican: The Politics and Organization of the Catholic Church, Harvard University Press (1996), p. 99. Jei atsakymas teigiamas, dekanas paklausia: „Kokiu vardu norite būti vadinamas?“ (). Išrinktajam ištarus pasirinktąjį vardą, jis tampa popiežiumi.

Popiežinį vardą taip pat turi Koptų Stačiatikių Bažnyčios vadovas (dab. Teodoras II).

Dabartinis Katalikų Bažnyčios vadovas yra popiežius Leonas XIV (, ).

 Titulai 
 Katalikų Bažnyčia 
Oficialus kreipinys į Romos popiežių yra „Jo Šventenybė [popiežiaus vardas]“. Neoficialiai dar vartojamas terminas Šventasis Tėvas.

Visi oficialūs popiežiaus titulai: Jo Šventenybė [popiežiaus vardas], Romos vyskupas, Jėzaus Kristaus vietininkas, Apaštalų princo įpėdinis, Visuotinės Bažnyčios aukščiausiasis pontifikas, Vakarų patriarchas, Italijos primas, Romos provincijos arkivyskupas metropolitas, Vatikano valstybės suverenas, Dievo tarnų tarnas.Annuario Pontificio, published annually by Libreria Editrice Vaticana, p. 23. .

Sua Sanctitas [popiežiaus vardas], Episcopus Romanus, Vicarius Iesu Christi, Successor principis apostolorum, Summus Pontifex Ecclesiae Universalis, Patriarcha Occidentis, Primatus Italiae, Archiepiscopus Metropolitanus Provinciae Romanae, Superanus sui Iuris Civitatis Vaticanae, Servus Servorum Dei.

 Koptų Stačiatikių Bažnyčia 
Oficialus Koptų Stačiatikių Bažnyčios vadovo titulas yra „Aleksandrijos popiežius ir visos Afrikos patriarchas“.

 Istorija 
Pirmaisiais Bažnyčios gyvavimo amžiais Romos vyskupai po išrinkimo ir toliau naudojo savo krikšto vardus. 533 m. pirmą kartą vardą pasikeitė popiežius Jonas II.

Paskutinis vardo nepasikeitęs popiežius buvo Marcelis II (1555). Popiežiai vardus renkasi laisvai. Išrinktieji popiežiai rinkdavosi pirmtakų, globėjų, šventųjų ar net šeimos narių (pvz., Jonas XXIII) vardus.

1978 m. Jonas Paulius I tapo pirmuoju popiežiumi, pasirinkusiu dvigubą vardą, išreikšdamas pagarbą savo pirmtakams Jonui XXIII ir Pauliui VI. Jis taip pat buvo pirmasis popiežius nuo Lando laikų (913), pasirinkęs anksčiau nenaudotą popiežiaus vardą. 2013 m. naują vardą pasirinko popiežius Pranciškus, išreikšdamas pagarbą šv. Pranciškui Asyžiečiui.[https://www.vatican.va/holy_father/francesco/speeches/2013/march/documents/papa-francesco_20130316_rappresentanti-media_en.html  Audiente to representatives of the communications media — address of the holy father Pope Francis, Vatican – Paul VI Audience Hall Saturday, 16 March 2013.

 Simbolika 
Anksčiau kai kurie popiežiai vartojo savo tikruosius vardus, kiti rinkosi vardus dėl įvairių priežasčių, pvz., popiežiaus, pakėlusio juos kardinolais, vardą. Nuo XX a. vidurio tapo įprasta rinktis vardą, pabrėžiantį jų pontifikato tikslą.

Naujojo pontifiko vardo pasirinkimas dažnai laikomas ženklu pasauliui, į ką naujasis popiežius lygiuosis ir kokią politiką sieks įgyvendinti. Spėjama, kad popiežius Benediktas XVI pasirinko šį vardą siekdamas lygiuotis į Benediktą XV.

Nors šv. Petras buvo pirmasis popiežius, Romos vyskupai niekada nesirinko Petro II vardo. Nuo XX a. 8-ojo dešimtmečio kai kurie antipopiežiai, turintys tik menką būrį pasekėjų, pasivadino popiežiumi Petru II.

Manoma, dėl prieštaringai vertinamo XV a. antipopiežiaus Jono XXIII šio vardo vengta daugiau kaip 500 metų, kol 1958 m. buvo išrinktas kardinolas Angelo Roncalli. Jam pasirinkus Jono vardą, nebuvo aišku, ar jis taps Jonu XXIII, ar XXIV. Į antipopiežiaus naudotą numerį neatsižvelgiama, nebent tą vardą vėliau pasirinko teisėtai išrinktas popiežius (pvz., Benediktas X antipopiežiumi pripažintas tik praėjus keliems šimtmečiams po jo mirties, kai teisėtai išrinktas Nicola Boccasini jau buvo pasirinkęs Benedikto XI vardą).

 Dabartinė praktika 
Konklavoje išrinkus naująjį popiežių ir šiam sutikus, jo lotynų kalba klausiama: „Kokiu vardu norite būti vadinamas?“. Išrinktasis pasirenka popiežinį vardą. Tuomet vyresnysis kardinolas diakonas arba protodiakonas pasirodo Šv. Petro bazilikos balkone, paskelbia naujojo popiežiaus tikrąjį vardą ir jo pasirinktą popiežiaus vardą:

Annuntio vobis gaudium magnum:
Habemus papam!
Eminentissimum ac reverendissimum dominum,
dominum [praenomen],
Sanctæ Romanæ Ecclesiæ Cardinalem [nomen],
qui sibi nomen imposuit [nomen pontificale].
Skelbiu jums didį džiaugsmą:
Turime popiežių!
Prakilniausiasis ir garbingiausiasis viešpats,
Viešpats [vardas],
Šventosios Romos Bažnyčios kardinolas [pavardė],
kuris pasirinko sau vardą [popiežiaus vardas].

 Popiežių vardai 
Iki 2025 m. buvo pasirinktas 81 skirtingas popiežiaus vardas, iš kurių 44 pavartoti tik vieną kartą. Dažniausiai vartojamas vardas – Jonas, kurį turėjo 21 popiežius.

Pažymėtina, kad šešių popiežių vardų – Jono, Benedikto, Bonifaco, Aleksandro, Felikso ir Martyno – numeracija nesutampa dėl istorinių šaltinių trūkumo arba ginčų dėl kai kurių popiežių teisėtumo.

VietaVardasPopiežiai Paskutinį kartą naudotasPastabos1Jonas21I  II  III  IV  V  VI  VII  VIII  IX  X  XI  XII  XIII  XIV  XV  XVII  XVIII  XIX    XXI  XXII  XXIII19632Grigalius16I  II  III  IV  V  VI  VII  VIII  IX  X  XI  XII  XIII  XIV  XV  XVI18463Benediktas15I  II  III  IV  V  VI  VII  VIII  IX    XI  XII  XIII  XIV  XV  XVI20134Klemensas14I  II  III  IV  V  VI  VII  VIII  IX  X  XI  XII  XIII  XIV1774LeonasI  II  III  IV  V  VI  VII  VIII  IX  X  XI  XII  XIII  XIV2025 6Inocentas13I  II  III  IV  V  VI  VII  VIII  IX  X  XI  XII  XIII17247Pijus12I  II  III  IV  V  VI  VII  VIII  IX  X  XI  XII19588Steponas9I  II  III  IV  V  VI  VII  VIII  IX10589Bonifacas8I  II  III  IV  V  VI    VIII  IX1404UrbonasI  II  III  IV  V  VI  VII  VIII164411Aleksandras7I  II  III  IV    VI  VII  VIII169112Hadrijonas6I  II  III  IV  V  VI1523PauliusI  II  III  IV  V  VI197814Celestinas5I  II  III  IV  V1296MikalojusI  II  III  IV  V1455SikstasI  II  III  IV  V159017Anastazas4I  II  III  IV1154EugenijusI  II  III  IV1447HonorijusI  II  III  IV1287SergijusI  II  III  IV101221Kalikstas3I  II  III1458FeliksasI    III  IV530JulijusI  II  III1555LiucijusI  II  III1185MartynasI      IV  V1431SilvestrasI  II  III1063ViktorasI  II  III108728Adeodatas2I  II676AgapitasI  II955DamazasI  II1048GelazijusI  II1119Jonas PauliusI  II2005MarcelisI  II1555MarinasI  II946PaskalisI  II1118PelagijusI  II590TeodorasI  II89738Agatonas1681Anakletas92Anicetas168Anteras236Kajus296Kononas687Konstantinas715Kornelijus253Dionizas268Donas678Eleuterijus189Euzebijus308/310Eutichijonas283Evaristas107/108Fabijonas250Formozas896Hilarijus468Hormizdas523Higinas142Landas914Liberijus366Linas80Marcelinas304Morkus336Miltiadas314Petras68Poncijonas235Pranciškus2025Romanas897Sabinijonas606Severinas640Silverijus537Simplicijus483Siricijus399Sisinijus708Soteras174Simachas514Telesforas137Valentinas827Vigilijus555Vitalijonas672Zacharijas752Zeferinas217Zosimas418

 Šaltiniai 

Kategorija:Popiežiai